২৯ রমজান হলো ইসলামি চান্দ্র বর্ষপঞ্জির নবম মাস রমজানের ২৯তম দিন। এটি হিজরি বছরের ২৬৫তম দিন। তবে যদি শাবান মাস ৩০ দিন পূর্ণ করে, তাহলে এটি ২৬৬তম দিন হয় এবং যদি সফর, রবিউস সানি, জমাদিউস সানি ও শাবান ৩০ দিনে পূর্ণ হয়, তাহলে এটি হবে বছরে ২৬৭তম দিন। এই দিনটির পর থেকে হিজরি বছরের সমাপ্তি পর্যন্ত আরও প্রায় ৮৯ বা ৯০ দিন বাকি থাকে এবং এটি রমজানে শেষ দিনও হতে পারে।   ঘটনাবলী    ২ হিজরি: ফিতরা বা যাকাতুল ফিতর বাধ্যতামূলক করা হয়। এরপর যাকাত ফরজ হয়।  একই দিনে ঈদের নামাজ তথা ঈদের নামাজের হুকুমও দেওয়া হয়। এছাড়া, মুসলমানদের জিহাদের নির্দেশও এই দিনেই দেওয়া হয়।    ৪৮ হিজরি: মুসলিম সেনাপতি উকবা ইবনে নাফে কাইরোয়ান শহর নির্মাণের আদেশ দেন, যা বর্তমান তিউনিশিয়ার অন্তর্গত। শহরটি মুসলমানদের জন্য একটি কৌশলগত দুর্গ হিসেবে নির্মিত হয়েছিল, যেন তারা বাইজেন্টাইন রোমানদের আক্রমণ থেকে নিজেদের রক্ষা করতে পারেন।  এটি পরবর্তীতে ইসলামী সভ্যতার গুরুত্বপূর্ণ কেন্দ্র হয়ে ওঠে।  ৩৮৪ হিজরি: আন্দালুসের উমাইয়া খিলাফতের সেনাবাহিনী মরক্কোর উত্তরে অবস্থিত শহর তাঞ্জা আক্রমণ চালায়। খলিফা হাকাম মুস্তানসিরের এই অভিযানের উদ্দেশ্য ছিল ভূমধ্যসাগরের প্রবেশমুখে অবস্থিত গুরুত্বপূর্ণ শহর—যেমন সাবতা (সিউতা) ও তাঞ্জা—নিয়ন্ত্রণে রাখা এবং ফাতেমীয় খিলাফতের প্রভাব প্রতিহত করা।  ৩৮৬ হিজরি: ফাতেমীয় খলিফা সুলতান হাকিম বিঅমরিল্লাহ রাজকীয় জাঁকজমকের সাথে কায়রো শহরে প্রবেশ করেন। তার সামনে বাহিনী, পতাকা ও রাজকীয় প্রতীক বহন করা হয়। শহরে ঘোষণা দেওয়া হয় যে, যারা তার বায়াত তথা আনুগত্য অস্বীকার করবে, তাদের রক্ত হালাল করা হবে। এটি তার কর্তৃত্ব ও কঠোরতার প্রকাশ ছিল।  ৬৯৯ হিজরি: ওয়াদি খাজানদার যুদ্ধ সংঘটিত হয়, যাকে মারজ আস-সাফর নামেও ডাকা হয়। এটি দামেস্ক শহরের দক্ষিণ-পূর্বে ঘটে। এই যুদ্ধে মামলুক সুলতান নাসির মুহাম্মাদ ইবনে কালাউনের নেতৃত্বাধীন মুসলিম বাহিনী তাতার মঙ্গোলদের কাছে পরাজিত হয়।  ৭১৯ হিজরি: দামেস্কে মজলিস বসে, যেখানে শামের গভর্নরের উপস্থিতিতে উলামা ও ক্বাযিগণ একত্রিত হন। তারা সুলতান নাসির মুহাম্মাদ ইবন কালাউনের একটি বার্তা পাঠ করে শোনেন, যাতে বলা হয় যে, শায়খ ইবনে তাইমিয়াহ যেন তালাকের মাসআলায় ফতোয়া প্রদান না করেন। মজলিসে উপস্থিত সবাই এই সিদ্ধান্তে একমত হন।  ৮৭৫ হিজরি: খানকাহে মানসুরিয়া কালাউনে শাওয়াল মাসের চাঁদ দেখার জন্য সর্বোচ্চ বিচারকগণ একত্রিত হন। কিন্তু হানাফি বিচারক ইবনে শুহনা সেখানে অনুপস্থিত ছিলেন। কারণ তিনি সুলতান আশরাফ কাইতবায়ের রোষানলে পড়ে ইতিকাফে চলে যান। হাম্বলি ক্বাযিও উপস্থিত ছিলেন না। কারণ তিনি অসুস্থ ছিলেন। যেসব বিচারক সেখানে উপস্থিত ছিলেন, তারা কৌশলে দাবি করেন যে, তারা চাঁদ দেখতে পাননি, যাতে ঈদ ও জুমার খুতবা একই দিনে না পড়ে। কারণ সে সময়ে বিশ্বাস ছিল, একই দিনে দুটি খুতবা হলে তা সুলতানের জন্য অশুভ সংকেত—যেমন মৃত্যুবরণ বা পদচ্যুতি। তাই তারা ঈদের দিন একদিন পিছিয়ে দেন।  ১২৪০ হিজরি: মিশরের বিখ্যাত সেনাপতি ইব্রাহিম পাশাকে—যিনি ছিলেন মুহাম্মদ আলী পাশার পুত্র—উসমানীয় সাম্রাজ্যের সেনাবাহিনীকে সাহায্য করার জন্য গ্রিসে পাঠানো হয়। তখন গ্রিসে উসমানীয়দের বিরুদ্ধে একটি স্বাধীনতা যুদ্ধ চলছিল। এই যুদ্ধে তিনি গুরুত্বপূর্ণ ভূমিকা পালন করেন এবং নাওতরিন শহরটিকে দীর্ঘ অবরোধের পর জয় করতে সক্ষম হন।  ১৩৪২ হিজরি: ইয়েমেনি বাহিনী একটি অভিযানে ইদরিসি আমিরাতের বিরুদ্ধে যুদ্ধে জড়ায়। এই যুদ্ধে তারা ইদরিসিদের পরাজিত করে এবং হুদাইদা বন্দরের উপর দখল নেয়। পরে ইমাম সেখানে নিজস্ব প্রশাসক নিয়োগ করেন। সেনাবাহিনী এরপর আসির অঞ্চলের দিকে অগ্রসর হয় এবং সাফিয়া ও জাজান শহরদ্বয় অবরোধ করে।  ১৩৮৯ হিজরি: সিরিয়ার সরকার ইরাক তেল কোম্পানির সম্পত্তি বাজেয়াপ্ত করে।  ১৩৯৩ হিজরি: নাইজেরিয়া ইসরায়েলের সঙ্গে কূটনৈতিক সম্পর্ক ছিন্ন করে। এটি ছিল আফ্রিকার ১৮তম দেশ যারা ১৯৭৩ সালের অক্টোবরের আরব-ইসরায়েল যুদ্ধের পরে এমন পদক্ষেপ নেয়।  ১৪০৫ হিজরি: সৌদি রাজপুত্র সুলতান বিন সালমান যুক্তরাষ্ট্রের স্পেস শাটল "ডিসকভারি"-তে চড়ে মহাকাশে যান। এটি ছিল এক সপ্তাহব্যাপী মিশন এবং তিনি প্রথম আরব এবং মুসলিম ব্যক্তি যিনি মহাকাশে যান।  ১৪০৮ হিজরি: সোভিয়েত ইউনিয়নের সেনাবাহিনী ৯ বছর দখল রাখার পর আফগানিস্তান থেকে সরে যাওয়ার কাজ শুরু করে।  ১৪০৯ হিজরি: এক হেলিকপ্টার দুর্ঘটনায় ইরাকের প্রতিরক্ষা মন্ত্রী ‘আদনান খায়ের আল্লাহ’ নিহত হন।  ১৪২৫ হিজরি: ইয়াসির আরাফাতের মৃত্যুর পর ফিলিস্তিনি আইন পরিষদের প্রধান ‘রুহি ফাতুহ’ অন্তর্বর্তীকালীনভাবে ফিলিস্তিনি জাতীয় কর্তৃপক্ষের প্রধানের দায়িত্ব গ্রহণ করেন।  ১৪৩৭ হিজরি: মদিনায় অবস্থিত পবিত্র নববী মসজিদের পাশেই একটি আত্মঘাতী বোমা হামলা ঘটে, যাতে পাঁচজন নিহত হন, যাদের মধ্যে চারজন নিরাপত্তা বাহিনীর সদস্য ছিলেন।  ১৪৩৮ হিজরি: সৌদি নিরাপত্তা বাহিনী জেদ্দা ও পবিত্র মক্কা শহরের আশেপাশে একাধিক সন্ত্রাসী হামলা পরিকল্পনা নস্যাৎ করে দেয়। এরা মসজিদুল হারামের খুব কাছেই হামলার পরিকল্পনা করছিল।  ১৪৩৯ হিজরি: জর্ডানে রাজকীয় নির্দেশে একটি নতুন সরকার গঠিত হয়, যার প্রধান হন ওমর রাযায।   ১৪৪৪ হিজরি: ইয়েমেনের রাজধানী সানায় এক বেদনাদায়ক পদদলিত হওয়ার ঘটনা ঘটে, যাতে ৯০ জনেরও বেশি মানুষ নিহত হন এবং প্রায় ৩২২ জন আহত হন।   জন্ম    ৬৪৮ হিজরি: ইবনুল-মুতাহার আল-হিল্লি, একজন প্রখ্যাত ইমামি শিয়া ফকীহ ও কালামবিদ।  ১০৫১ হিজরি: চতুর্থ মুহাম্মদ, উসমানীয় সাম্রাজ্যের উনিশতম সুলতান  ১২৯৮ হিজরি: মুহাম্মদ সেলিম জুন্দি, একজন সিরীয় ভাষাবিদ, শিক্ষক ও কবি।  ১৩২৬ হিজরি: মুহাম্মদ তাওফিক, একজন প্রখ্যাত মিশরীয় অভিনেতা।  ১৩৪১ হিজরি:  আদনান আল- বাজাজি, একজন ইরাকি রাজনীতিবিদ  ১৩৪২ হিজরি:  তাওফিক আল-দাকন,  একজন মিশরীয় অভিনেতা।  ১৩৬৭ হিজরি:  সাঈদ সালেহ, একজন মিশরীয় অভিনেতা।  ১৩৭৮ হিজরি:  নাজাত হুসেইন, একজন ইরাকি চলচ্চিত্র পরিচালক।  ১৩৮১ হিজরি:  আমিনা আল-আনাবি, একজন তিউনিসীয় অভিনেত্রী ও গায়িকা।  ওলাদ আল-দিরা, একজন কুয়েতি অভিনেতা।   ১৩৯৮ হিজরি: মারওয়া মুহাম্মদ, একজন সৌদি অভিনেত্রী ও উপস্থাপক।   মৃত্যু    ১৩৫০ হিজরি– ইউসুফ আন-নাবহানি, একজন বিচারক, ধর্মতত্ত্ববিদ ও সুফি ।  ১৩৫৫ হিজরি – মূসা আল-ইসামি, একজন ইরাকি ধর্মতত্ত্ববিদ, লেখক ও কবি।  ১৩৫৯ হিজরি – গ্রীগোরিয়ুস হজ্জার, রোমান ক্যাথলিক মেলকাইট গির্জার একজন বিশপ।  ১৪০৯ হিজরি – আদনান খাইরুল্লাহ, ইরাকের প্রতিরক্ষা মন্ত্রী।  ১৪২৪ হিজরি – লুয়াই আল-আতাসি, সিরিয়ার প্রাক্তন রাষ্ট্রপতি।  ১৪২৫ হিজরি – ইয়াসির আরাফাত, ফিলিস্তিনি জাতীয় কর্তৃপক্ষের রাষ্ট্রপতি ও যোদ্ধা।  ১৪২৯ হিজরি – ইউসুফ সাবরি আবু তালিব, মিশরের সাবেক প্রতিরক্ষা মন্ত্রী।  ১৪৪১ হিজরি – রুমিনা আশরাফি, একজন ইরানি শিশু, যে সম্মানের নামে তার পিতার হাতে খুন হয়।   আরো দেখুন    ৩০ রমজান  ২৮ রমজান  ১ শাওয়াল   গ্রন্থপঞ্জি                                       তথ্যসূত্র   বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:রমজান